laion/Wikipedia-Exotic huggingface dataset:
תסמונת מבשלה עצמית

תסמונת מבשלת עצמית (באנגלית: Auto-brewery syndrome נקראת גם תסמונת תסיסת המעיים או מחלת שכרות) היא מחלה שבה פחמימות במערכת העיכול עוברות תסיסה על ידי חיידקים או פטריות. מדובר במצב רפואי נדיר שבו כמויות אתנול מיוצרות באופן אנדוגני בתוך מערכת העיכול. האורגניזמים האחראים ל-ABS כוללים שמרים וחיידקים שונים כמו Saccharomyces cerevisiae, Candida albicans, ועוד. הם משתמשים בתסיסה לקטית או מעורבת ליצירת אתנול, הנספג במעי הדק וגורם לעלייה בריכוזי האלכוהול בדם, המייצרת תחושת שכרות ללא צריכת אלכוהול. עודף של שמר האפייה במעיים הוא הגורם העיקרי המוביל לתהליך תסיסה המייצר אתנול. בפברואר 2020 דווח לראשונה על מקרה של התסמונת בשלפוחית השתן. המקרה התגלה אצל חולת סוכרת מארצות הברית שלא טופלה כראוי, ובבדיקות השתן שלה נמצאו רמות גבוהות של אתנול, זאת בעקבות כמות הסוכר הגבוהה שתססה וכך נוצר אתנול בשלפוחית, מכיוון שההתססה נעשתה בשלפוחית השתן החולה לא הציגה תסמיני שכרות, אך בדיקות השתן יצאו חיוביות לאלכוהול. התסמינים כוללים גיהוק, עייפות כרונית, סחרחרות, דיסאוריינטציה (אנ') (חוסר התמצאות במרחב), הנגאובר ותסמונת המעי הרגיז. צריכה של פחמימות עלולה לגרום לאנשים אלו להתנהגות אלימה ולחוסר ריכוז ולשאר תסמינים של אדם שיכור. ניתן לאתר נוכחות אלכוהול על ידי בדיקת דם או בדיקת נשיפה. ייתכן שיהיה צורך לחזור על הבדיקה מספר פעמים ביום בהתאם לפעילות מערכת העיכול. דיאטה דלת פחמימות, טיפול אנטי פטרייתי או אנטיביוטיקה (לעיתים דווקא הימנעות מאנטיביוטיקה ופרוביוטיקה מביאים להעלמת התסמינים). Urinary Auto-brewery Syndrome במהדורה המקוונת של ה-Annals of Internal Medicine. נעצר על נהיגה בשכרות בלי ששתה – וגילה שהגוף שלו מייצר אלכוהול, ynet,‏ 24.4.24. מקרה נדיר בארצות הברית: תסמונת מבשלת השיכר העצמית בשתן 1 במרץ 2020, באתר doctorsonly ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אילן לוי

אילן לוי (נולד ב-26 בינואר 1972) הוא קצין צה"ל במילואים בדרגת אלוף-משנה. שימש מפקד מערך האש בפיקוד הצפון, מפקד אגד ארטילרי 282, ומפקד מערך האש של אוגדה 91 ועוצבת אדירים. לוי, בנם של רחל ומשה, נולד בחיפה, ולו ארבעה אחים, בהם אילנית לוי. הוא התחנך בתיכון עירוני ג' בעיר וסיים בהצטיינות מגמה ריאלית. התגייס לצה"ל בשנת 1990 לחיל התותחנים. עבר מסלול הכשרה כלוחם, קורס מפקדים וקורס קצינים. בסיום קורס הקצינים שובץ ב-1992 כמפקד מחלקת מסלול הכשרה בגדוד 402. ב-1993 מונה לקצין מבצעים וסגן מפקד סוללה בגדוד 402 בזמן "מבצע דין וחשבון". בשנת 1994 יצא לקורס מ"פים שלאחריו שובץ כמפקד סוללה בגדוד 402. לאחר סיום תפקידו, מונה למדריך בקורס קציני חיל התותחנים. בשנת 1996 סיים בהצטיינות קורס מ"פים מתקדם של צבא ארצות הברית בבית הספר לארטילריה בפורט סיל, בשובו ארצה מונה למדריך הסבה של גדודי חיל התותחנים במילואים לתוכנית דוהר. בשנת 1998 מונה לסגן מפקד גדוד 402 ולאחריו יצא ללימודי תואר ראשון בהנדסת תעשייה וניהול בטכניון. ב-2003 מונה לראש מדור תותחנות ושו"ב במפקדת קצין תותחנים ראשי. בשנת 2004 השתתף בפו"ם (פיקוד ומטה)– ברק ובקורס מפקדי גדודים. בשנים 2005–2007 פיקד על גדוד 55, כולל במהלך מלחמת לבנון השנייה. במהלך המלחמה קיבל החלטה לא להכניס את חייליו ללבנון (וקיבל אישור לכך ממפקדיו) משיקולים מבצעיים. בשנים 2007–2009 היה ראש ענף עמדה במרכז חיל התותחנים במל"י ובשנת 2009 מונה לראש ענף תכנון בחטיבת המבצעים במטכ"ל. בשנת 2010 קודם לדרגת אלוף-משנה ושירת כמפקד סיוע ארטילרי של אוגדה 91 ובנוסף מפקד אגד מילואים 7338. בשנים 2012–2014 שירת כמפקד אגד ארטילרי 282 (עוצבת גולן), לרבות במהלך "צוק איתן" שם פיקד על מרכז האש. לאחר סיום התפקיד למד במכללה לביטחון לאומי, בשנת 2015 מונה למפקד תותחנים פיקוד הצפון, הוא הודח מתפקידו באותה שנה בהחלטת הרמטכ"ל גדי איזנקוט לאחר שהשאיר ברכבו הצבאי שנגנב מסמכים מסווגים. לאחר מכן הדריך בקורס מב"ל. בשנת 2017 השתחרר משירות הקבע. אילן בעל תואר BSC בהנדסת תעשייה וניהול (הטכניון חיפה, 2003) ובעל תואר MA במדעי הרוח (אונ' העברית בירושלים, 2008) ותואר MA במדעי המדינה בהצטיינות (אונ' חיפה, 2015). מתגורר בנתניה, נשוי לליאת ואב לשלושה. בעל תואר שני במדעי הרוח מהאוניברסיטה העברית בירושלים ותואר שני במדע המדינה מאוניברסיטת חיפה. השתייך (2020–2023) לצוות המוביל של סטארט-אפ בשם "CityTransformer" - חברה ישראלית המפתחת את כלי הרכב העירוני הזעיר והמתקפל הראשון. מירון רפופורט,צילום: יובל טבול, צלקת לבנונית, באתר הארץ, 2 באפריל 2008 צבא היבשה בעידן הרשתי: "מהחמצה להדבקה", אילן לוי, בין הקטבים גיליון 5, נובמבר 2015, עמ' 27–51 מועך הדאחיה: כך יופעל התותח החדש של צה"ל https://news.walla.co.il/item/3142853 אמיר בוחבוט 17/03/2018 תגובות, באתר הארץ, 9 באפריל 2008 יואב זיתון, הודח הקצין שהשאיר ברכבו הגנוב מסמכים מסווגים, באתר ynet, 22 בדצמבר 2015
פוסטצ'לאד

פוסטצ'לאד (בהונגרית: Pusztacsalád) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בפוסטצ'לאד מספר התושבים נמצא בירידה. כך, בשנת 1990 חיו בכפר 326 תושבים, ובשנת 2019 רק 285 תושבים. בפוסטצ'לאד חיו יהודים בתקופות זמן שונות: מדיה וקבצים בנושא פוסטצ'לאד בוויקישיתוף אתר האינטרנט הרשמי של פוסטצ'לאד (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
Sports.ru

Sports.ru הוא פורטל ספורט רוסי, שקיים מאז 1 בדצמבר 1998 ונחשב לוותיק מסוגו ברוסיה. העורך הראשי הוא אלכסנדר אקסנוב (מאז ספטמבר 2018), המשנה למנכ"ל הוא יורי דוד שגם מחזיק בבעלות על האתר (מאז ספטמבר 2018), יחד עם וסילי אוטקין. המנכ"ל הוא דמיטרי נבושה. בין הפרויקטים והשירותים שהאתר מציע: משחקים חיים וסטטיסטיקות מקוונות של יותר מ-150 טורנירים בענפי ספורט שונים; גלריות תמונות נוחות ויפות, כולל לשחקנים וטורנירים פרטיים; דירוג משתמשים של שחקנים ושופטים; פרויקטים ומשחקים; פרויקטים מיוחדים שונים (למשל, "11 שחקני הכדורגל הטובים ביותר בהיסטוריה", "דרבי כדורגל ראשי", "הספורט הכי לא שגרתי" ועוד). האתר Sports.ru זכה במספר פרסים, לרבות: 2000 - פרס האינטרנט הלאומי הראשון של אינטל במועמדות "ספורט" 2002 - מקום ראשון במועמדות "אתר הספורט של 2002", תחרות הרשת ++ ROTOR 2008 - פרס רונט במועמדות "בריאות ומנוחה" זוכה התחרות ROTOR 2010 במועמדות "אתר הספורט של השנה" מדיה וקבצים בנושא Sports.ru בוויקישיתוף אתר האינטרנט הרשמי של Sports.ru Sports.ru, ברשת החברתית פייסבוק Sports.ru, ברשת החברתית אקס (טוויטר) Sports.ru, ביישום טלגרם Sports.ru, ברשת החברתית אינסטגרם Sports.ru, ברשת החברתית VK Юрий Дудь: «Новый главный редактор Sports.ru — Александр Аксенов» סרגיי לונב. דמיטרי נבושה: "אחת המטרות העיקריות שלנו היא לעשות כיף" (ראיון) // Hungry Shark, 10/22/2012. Спортивный сайт года РОТОР++ 2002 Премия Рунета 2008: номинанты и лауреаты Информация на ezhe.ru
רפצוויש

רפצוויש (בהונגרית: Répcevis) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם ברפצוויש מספר התושבים נמצא בירידה. כך, בשנת 1990 חיו בכפר 382 תושבים, ובשנת 2019 רק 322 תושבים. ברפצוויש חיו יהודים בתקופות זמן שונות: מדיה וקבצים בנושא רפצוויש בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אלבי סאקס

אלברט "אלבי" לואי סאקס (נולד ב-30 בינואר 1935) היה שופט יהודי דרום אפריקאי, פעיל בתנועה נגד האפרטהייד ושופט לשעבר בבית הדין החוקתי של דרום אפריקה. לאחר שזרועו נקטעה בפיצוץ של מכונית תופת במוזמביק עקב התנגדותו לאפרטהייד, הוא נמלט לארצות הברית אך בהמשך חזר לדרום אפריקה וכעת הוא מתגורר בקייפטאון. סאקס נולד למשפחה דרום אפריקאית ממוצא יהודי ליטאי. הוא למד בבית הספר התיכון "המכללות של דרום אפריקה" (אנ') (SACS) בקייפטאון. כסטודנט שנה ב' למשפטים באוניברסיטת קייפטאון, שם קיבל תואר ראשון במשפטים, הוא השתתף בקמפיין ההתרסה (Defiance Campaign), סדרת הפגנות נגד משטר האפליה בדרום אפריקה בשנת 1952. שלוש שנים לאחר מכן, בשנת 1955, הוא השתתף בקונגרס העם בקליפטאון, שם אומצה אמנת החירות. מאוחר יותר עבר סאקס לבריטניה, כאשר נמלט לראשונה לגלות מדרום אפריקה והלך ללמוד לדוקטורט באוניברסיטת סאסקס, אותן השלים בשנת 1972. סאקס החל לעבוד כעורך דין בגיל 21, והגן על אנשים שהואשמו בעברות על חוקי הגזע וחוקי ביטחון תחת משטר האפרטהייד של דרום אפריקה. לאחר שנעצר והושם בבידוד במשך למעלה מחמישה חודשים, יצא זקס לגלות באנגליה, שם סיים תואר דוקטור מאוניברסיטת סאסקס, ומאוחר יותר מוזמביק. בשנת 1988, במפוטו, מוזמביק, הוא איבד זרוע ואת הראייה בעין אחת כאשר הונחה פצצה במכוניתו. לאחר מבאן, הוא התמסר להכנת חוקה דמוקרטית חדשה לדרום אפריקה. סאקס שב לדרום אפריקה ושימש כחבר בוועדה החוקתית וההנהלה הלאומית של הקונגרס הלאומי האפריקני, לפני שביקש מקלט בארצות הברית. סאקס מונה לבית המשפט החוקתי של דרום אפריקה על ידי נלסון מנדלה בשנת 1994. פסקי דין הידועים ביותר של סאקס נוגעים לחוק האפליה. הוא היה המחבר העיקרי של פסק הדין, אשר ביסס את הקשר בין הזכות לשוויון ולכבוד. הוא היה המחבר של פסק הדין שהצהיר כי החוק של דרום אפריקה המגדיר נישואין רק בין גבר לאישה כבלתי חוקתי.אך נמתחה ביקורת חריפה על סאקס, על כך שהפנה את הסדרת הנישואין מאותו המין לפרלמנט במקום מתן פסק דין ברור בנושא. בשנת 2002, כתב פסק דין שקבע כי ההפללה של עבודת מין (ולא שידול אליה) מפלה באופן בלתי הוגן על רקע מגדר ולכן היא בלתי חוקתית. סאקס היה חבר בוועדת האמת והפיוס, ועדת חקירה ממלכתית שהוקמה על ידי ממשלת דרום אפריקה לאחר סיום משטר האפרטהייד. בין השאר פעל למען הסדר חנינה לכל המעורבים בפשעי האפרטהייד, לרבות גירושים המוניים, חיסולים, פיגועי טרור מבוימים, עינויים, מעשי רצח, אונס, ביזה ושחיתות. מטרת הסדר החנינה הייתה מניעת מלחמת אזרחים שכמה מראשי הצבא איימו לחולל. זקס פרש לגמלאות באוקטובר 2009. בשנת 1966 התחתן עם סטפני קמפ, חברת תנועת ההתנגדות האפריקאית, בלונדון. נולדו להם שני ילדים: אלן (אמן) ומייקל (כלכלן). בשנת 1980 הם התגרשו וסטפני נשארה בלונדון עד 1990 ועבדה כפיזיותרפיסטית ילדים. הוא נישא בשנית ב-2006 לאדריכלית ונסה ספטמבר בבית המשפט לחוקה ולהם בן, אוליבר לוקוטנדו ספטמבר סאקס. טענות למדיניות אפרטהייד על ידי ישראל מדיה וקבצים בנושא אלבי סאקס בוויקישיתוף עמירה הס, ידו המושטת לשלום, באתר הארץ, 24 ביולי 2008 דליה שיינדלין, מה שכדאי לנו ללמוד מסיום האפרטהייד בדרום אפריקה, באתר "שיחה מקומית", 15 בספטמבר 2017 הזמן השחור, באתר הארץ, 24 במרץ 2002
The Three Stooges

The Three Stooges (מאנגלית: 3 סטוג'ס; בישראל נודעו גם בשם שלושת המוקיונים) הייתה שלישיית קומיקאים אמריקנית, שפעלה בשנים 1922 עד 1970, וזכתה לפרסום בעיקר בשל מגוון הסרטים הקצרים בהם הם כיכבו. הסרטים של השלישייה התאפיינו בהומור סלפסטיק ופארסה. בתחילה כללו הסטוג'ס את שלשת הקומיקאים האמריקאים-יהודיים: מו הווארד, לארי פיין ושמפ הווארד. השלישייה הופיעה בתחילה יחד עם טד הילי(אנ') בסרט העלילתי "מרק לאגוזים" (1930) בהפקת אולפני פוקס המאה ה-20. שמפ החליט להפסיק להופיע עם השלישייה בשנת 1932, על-מנת שיוכל להמשיך בקריירת סולו, ובעקבות-כך הוא הוחלף באחיו הצעיר קורלי הווארד. בין השנים 1933 עד 1934 כיכבה שלישייה זו במספר סרטים בהפקת אולפני מטרו גולדווין מאייר (MGM). בשנת 1934 החלו מו, לארי וקורלי לככב בסרטים של חברת ההפקות האמריקנית, סרטי קולומביה. קורלי החליט להפסיק להופיע עם השלישייה לאחר שלקה בשבץ מוחי במאי 1946, ובעקבות כך שמפ האוורד תפס את מקומו, ובהמשך, הוחלף גם הוא - בעמיתם הקומיקאי ג'ו בסר (אנ'). בסך הכל, בין השנים 1934 ל-1959 כיכבה השלישייה בכ-190 סרטים קצרים, שהופקו בידי אולפני קולומביה האמריקניים. בתקופה זו הייתה השלישייה בשיא הפופולריות שלהם. בשנים הבאות הם הופיעו בספיישלים טלוויזיוניים. בין השנים 1959 ל-1970 הם השתתפו במספר סרטים עלילתיים נוספים, כשאחד הבולטים מביניהם הוא "4 לטקסס" (1963). כשג'ו בסר (אנ') הוחלף בג'ו דריטה (אנ') (שבתורו כונה גם "קורלי"). מדיה וקבצים בנושא The Three Stooges בוויקישיתוף אתר האינטרנט הרשמי של The Three Stooges The Three Stooges, סרטונים בערוץ היוטיוב The Three Stooges, במסד הנתונים הקולנועיים IMDb (באנגלית) The Three Stooges, באתר MusicBrainz (באנגלית) The Three Stooges, באתר אנציקלופדיה בריטניקה (באנגלית) "3 המוקיונים" הוא תרגום נוסף לשמם בישראל
בן אילון

בן אילון (נולד ב-1987) הוא מוזיקאי ישראלי, מפיק, נגן כלי הקשה וכלי מיתר מערב אפריקאיים, ומומחה למקצבים מסורתיים מסנגל. את דרכו החל כמתופף ג'אז, ולאחר שנחשף לתיפוף ולמוזיקה מערב אפריקאית נסע לגמביה וסנגל כדי לחקור את המקצבים המסורתיים של השבטים המקומיים. לאורך השנים יצר סגנון תיפוף היברידי המשלב טכניקות נגינה שונות עם מגוון תופים מערב אפריקאיים עליהם הוא מנגן בעת ובעונה אחת. עיקר יצירתו מתרכזת להופעת הסולו One Man Tribe, בה מבצע קומפוזיציות ומקצבים סנגליים על מערכת תופים אפריקאית המונה כעשרה תופים. בנוסף להיותו נגן כלי הקשה מוערך, בן מנגן על כלי מיתר אפריקאי מדרום הסהרה הנקרא חאלאם (Xalam), איתו מלחין ומפיק מוזיקה מקורית בשיתוף פעולה עם זמרות/ים ממערב אפריקה וישראל. אילון התחיל את קריירת המוזיקה שלו כמתופף ג'אז. בגיל 18 החל ללמוד אצל סאבולה בנגורה, מאסטר מערב אפריקאי מגינאה קונקרי שחי בכרכור, ישראל. בשל תקלה באשרת שהייה במהלך נסיעת לימודים לגמביה שבמערב אפריקה, הועבר לגבול עם סנגל, שם גילה את מסורת התופים הסנגלית והחליט להעמיק במחקר המקצבים המקומיים הנקראים Sabar. ב-2010, אילון הכיר את Aly Ndiaye Rose, בנו של גדול מתופפי אפריקה Doudou Ndiaye Rose, וזה הפך למורהו הקרוב שהעביר לו את רזי התיפוף הסנגלי. בהשראת התיפוף הסנגלי המאופיין בנגינה מאסיבית על ידי קבוצות גדולות של מתופפים, פיתח אילון סגנון תיפוף-סולו חדשני תחת השם - One Man Tribe איתו מציג מקצבים וקומפוזיציות מסורתיות במופע יחיד. בשנת 2020, קיים אילון סיבוב הופעות סולו ראשון בסנגל. כתוצאה מסיבוב ההופעות, זכה לסיקור תקשורתי נרחב בסנגל שכלל הופעות בתוכניות טלוויזיה פופולריות ברשתות השידור RTS1 ו-TFM, אירוחים ברדיו, כתבות בעיתונים ומפגש אישי עם הזמר הסנגלי המפורסם יוסו נ'דור. כחלק מפעילותו בסנגל, הופיע בהתנדבות בבתי ספר של ילדים בעלי מוגבלויות ויתומים בשיתוף פעולה עם השגרירות הישראלית בדקאר. בינואר 2023 קיים סיבוב הופעות נוסף בסנגל שכלל שיתופי פעולה עם מוזיקאים מקומיים ועם בית הספר למחול Ecole Des Sables במאי 2023 הוזמן על ידי Aly Ndiaye Rose להופיע יחד עם תזמורת המתופפים המשפחתית בקונצרט לזכרו של אב המשפחה Doudou Ndiaye Rose, קונצרט שהתקיים ב-Grand Theatre National De Dakar. בשנים 2016-2019 חבר בן למפיק והמוזיקאי הישראלי יוסי פיין. השניים יצרו פרויקט חדש הנקרא ׳מוזיקה מהמדבר הכחול׳ ואיתו הופיעו בפסטיבלים ומועדונים ברחבי אירופה, סין, ארצות הברית, קנדה וישראל. החל משנת 2019 ועד היום, בן מלווה את שי בן צור בהופעותיו בישראל. בהופעה זו בן מבצע מקצבים מראג׳אסטן על ידי שילוב תופים הודיים מסורתיים במערכת התופים האפריקאית שיצר. בצדמבר 2022 הופיעו יחד בהודו. Estas Tonne, Cheikh Lo, Khaira Arby, Amy Sacko, Bombino Xalam (2021) - לייבל: World Music Network Blue Desert (2018) - עם יוסי פיין Blue Desert Live (2019) - עם יוסי פיין Notes With Attachments (2021) - פינו פלדינו ובלייק מילס Kids (Against The Machine) (2021) - נגה ארז אתר האינטרנט הרשמי של בן אילון בן אילון, ברשת החברתית פייסבוק בן אילון, סרטונים בערוץ היוטיוב בן אילון באתר ג'אז חם גלית עדות, ‏השבט שלו: בן אילון לקח את התרבות הסנגלית והפך אותה למשהו חדש, באתר מעריב אונליין, 2 בדצמבר 2015 אהוד מקסימוב, ‏רוק אנד תוף: אפריקה פוגשת את המזרח התיכון, בעיתון מקור ראשון, 4 בדצמבר 2018 בן שלו, בן אילון: "אני בונה אימפריה קטנה סביב כלי הקשה", באתר הארץ, 28 ביוני 2021
לך מפה, יוניקורן!

לך מפה, יוניקורן! (באנגלית: !Go Away, Unicorn) היא סדרת הנפשה אמריקאית-קנדית, המבוססת על ספר בעל אותו שם מאת אמילי מולוק. הסדרה הופקה על ידי Sonar Entertainment בשיתוף עם Nelvana. העונה הראשונה של הסדרה שודרה לראשונה בקנדה בערוץ YTV החל מ-7 בספטמבר 2018 עד 8 ביוני 2019. בישראל העונה הראשונה של הסדרה שודרה לראשונה בערוץ דיסני החל מ-15 באוקטובר 2019 עד 24 ביולי 2020, כאשר פרק הסיום שודר לפני הסרט "מוצאים את נמו". לסדרה הופקה עונה אחת הכוללת 26 פרקים באורך 22 דקות, כאשר כל פרק מחולק לשני פרקים באורך 11 דקות. הסדרה עוקבת אחר אליס, ילדה צעירה, וחברה יוניקרון האנרגטי, אשר בכל פרק לומדים על ההבדלים ביניהם ועל החברות שלהם. אליס - ילדה בת 8 יוניקרון - יוניקרון עליז ואנרגטי אולי - ילד הודי-קנדי פיקסי - ילדה יהודייה, עליזה ושמחה שאוהבת נצנצים ורודים הוגו - אחיה התינוק של אליס אמא של אליס והוגו אבא של אליס והוגו בימוי הדיבוב העברי נעשה על ידי אפרת קרצמן, והופק על ידי עדי וולוצקי. "לך מפה, יוניקורן!", במסד הנתונים הקולנועיים IMDb (באנגלית) "לך מפה, יוניקורן!", במסד הנתונים הקולנועיים KinoPoisk (ברוסית) לך מפה, יוניקורן!, במיזם "אישים" לתיעוד היצירה הישראלית הכרזה על שידור הסדרה, בעמוד הפייסבוק של ערוץ דיסני ישראל
PCManFM

PCManFM (שם מלא: PCMan File Manager) הוא מנהל הקבצים של סביבות שולחן העבודה LXDE ו-LXQt. מנהל קבצים זה פותח במקור על ידי הונג ג'ן יי (Hong Jen Yee), ממפתחי LXDE, במטרה להיות תחליף ליישומים דומים אחרים דוגמת ת'ונר או נאוטילוס. בתחילת 2013 ניסה ג'ן יי לנסות להסב את התוכנה ל־Qt (היסב שכונה PCManFM-Qt) בשל קשיי תאימות וצריכה רבה של זיכרון כאשר התוכנה נכתבת ב 3+GTK, ושחרר גרסה ראשונית במרץ של אותה שנה. עם זאת, הוא הבהיר שגרסת Qt לא תחליף את גרסת +GTK, ושתי הגרסאות "יתקיימו האחת לצד השנייה". בעקבות ההסבה התוכנה מהווה נדבך עיקרי בסביבת שולחן העבודה LXQt. מדיה וקבצים בנושא PCManFM בוויקישיתוף אתר האינטרנט הרשמי של PCManFM PCManFM, הבלוג הרשמי דף התוכנה (בגרסת Qt) באתר GitHub PCManFM, מתוך אתר wiki. lxde.org PCManFM, מתוך אתר wiki. lxde.org PCManFM Qt 0.1.0 released, הודעה רשמית מתוך blog. lxde.org ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
אלכסנדרה ונדרנוט

אלכסנדרה ונדרנוט (בצרפתית: Alexandra Vandernoot; נולדה ב-19 בספטמבר 1965) היא שחקנית בלגית. ונדרנוט נולדה בבריסל לבלרינה היוגוסלבית-סרבית דוסנקה סיפניוס ולמנצח הבלגי אנדרה ונדרנוט. היא למדה בקונסרבטוריון המלכותי של בריסל (Conservatoire royal de Bruxelles) ולאחר מכן החלה להופיע בתיאטרון. היא אמא לשני ילדים. ב-1991 הופיעה בתפקיד קטן בסרט "Les secrets professionnels du Dr Apfelglück", המורכב מחמישה סיפורים קצרים העוקבים אחר פסיכיאטר ומטופליו. ב-1992 גילמה דוכסית בדרמה התקופתית "Le Souper". ב-1994 שיחקה כתבת טלוויזיה צרפתייה בסרט האופנה האמריקאי משהו ללבוש. ב-1998 שיחקה בסרט "Le Dîner de Cons" המבוסס על מחזה של פרנסיס ובר. ב-2001 גילמה את אשתו לשעבר של דניאל אוטיי בסרט הקומדיה "לצאת מהארון". ב-2007 שיחקה ב-"Ondes de choc", מיני סדרה שהופקה על ידי "France 3" העוקבת אחר תאונה במפעל כימי שאירעה בטולוז ב-2001. ב-2019–2021 שיחקה בסדרה של נטפליקס "עסק משפחתי". היא הופיעה גם במספר סדרות טלוויזיה נוספות. אלכסנדרה ונדרנוט, במסד הנתונים הקולנועיים IMDb (באנגלית) אלכסנדרה ונדרנוט, באתר AllMovie (באנגלית) אלכסנדרה ונדרנוט, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בלינדה וילקס

בלינדה וילקס (באנגלית: Belinda Wilkes;‏ נולדה בסטפורדשייר, אנגליה) היא אסטרופיזיקאית בריטית-אמריקאית. לשעבר מנהלת התכנית של טלסקופ החלל צ'נדרה במרכז הרווארד-סמית'סוניאן לאסטרופיזיקה (אנ'). וילקס נולדה בסטפורדשייר, אנגליה. בילדותה עברה עם הוריה לאלברינגטון(אנ') שבשרופשייר. עם סיום בית הספר התיכון עברה לסקוטלנד שם למדה לתואר ראשון באוניברסיטת סנט אנדרוז. את הדוקטורט עשתה באוניברסיטת קיימברידג'. עם סיום הדוקטורט, ב-1982, עברה לארצות הברית, לטוסון אריזונה שם עשתה פוסט-דוקטורט. ב-1984 עברה לקיימברידג' מסצ'וסטס. תואר ראשון, בפיזיקה ואסטרונומיה, בהצטיינות, באוניברסיטת סנט אנדרוז בסקוטלנד - 1978. דוקטורט באסטרונומיה בג'זוס קולג'(אנ') באוניברסיטת קיימברידג' - 1982. בשנים 1982–1984 עשתה פוסט-דוקטורט במצפה הכוכבים של אוניברסיטת אריזונה במסגרת מלגה של נאט"ו. החל מ-1984 היא מועסקת במרכז הרווארד-סמית'סוניאן לאסטרופיזיקה בקיימברידג' מסצ'וסטס. בשנים 1990 עד 1995 הועסקה כמדענית בכירה במרכז המידע המדעי של טלסקופ הרנטגן ROSAT‏ (ROSAT Science Data Center)). ב-2002 מונתה שם לתפקיד סגנית מנהלת תוכנית צ'נדרה the Chandra X-ray Center (CXC)). ב-2014 קודמה לתפקיד מנהלת התכנית. פרק זה לוקה בחסר. אנא תרמו לוויקיפדיה והשלימו אותו. מחקריה של ויקס עוסקים ב: קוואזרים. גלקסיות שבמרכזן חור שחור על-מסיבי. מקורות האור החזקים ביותר ביקום. וילקס פרסמה 392 מאמרים מבוקרי עמיתים. עמיתת כבוד (Honorary Fellow) של ג'זוס קולג' (Jesus College) בקיימרידג' - 2016 עמיתת החברה האסטרונומית המלכותית(אנ') עמיתת "החברה הפילוסופית של קיימברידג'"(אנ') אתר האינטרנט הרשמי של בלינדה וילקס (באנגלית) ויקס מרצה על פרויקט צ'נדרה (באנגלית) ויקס באתר ORCID (באנגלית) ההודעה על מינוי וילקס למנהלת התכנית של טלסקופ החלל צ'נדרה. מידע מתעדכן מ-ResearchGate ההודעה על בחירת וילקס לעמיתת כבוד של ג'זוס קולג'.
Playlist: The Very Best of Britney Spears

Playlist: The Very Best of Britney Spears הוא אלבום האוסף הלא רשמי של זמרת הפופ האמריקאית בריטני ספירס. האלבום יצא לאור ב-6 בנובמבר 2012, על ידי חברת התקליטים לגאסי רקורדינגס. מידע על האלבום Playlist: The Very Best of Britney Spears באתר MusicBrainz האלבום Playlist: The Very Best of Britney Spears באתר Discogs Britney Spears - Playlist: The Very Best Of Britney Spears, Discogs (באנגלית)
נשימה אחת (סרט)

נשימה אחת (ברוסית: Один вдох) הוא סרט ספורט רוסי בבימויה של ילנה חזנובה. הסרט מבוסס על עובדות בביוגרפיה של שיאנית ואלופת העולם בצלילה חופשית נטליה מולצ'נובה, שהקימה עם עמיתיה ברוסיה את בית הספר הבינלאומי הראשון לצלילה חופשית (בחסות הפדרציה הרוסית לצלילה חופשית) והפכה למחברת שיטות הוראה בצלילה חופשית. הצילומים התרחשו בשנים 2018–2019 בשטח האקדמיה של המשרד למצבי חירום בעיר חימקי, סצינות צלילה צולמו בים הפתוח מול חופי מלטה. ב-7 בנובמבר 2019 הופיע הטריילר הרשמי לסרט. הקרנת הבכורה נערכה ב-5 במרץ 2020. הסרט הופק בשיתוף פעולה עם קרן הקולנוע הרוסי ופורטל Ivi.ru. לאחר נישואים לא מוצלחים וגירושין מבעלה, מרינה גורדייבה בת הארבעים יוצאת לחופשה לים, אחרי שעבדה בעבודה שלא נהנתה בה. היא פוגשת את המציל איגנט, הפותח לה את עולם הצלילה החופשית, עולם חופשי אך גם מסכן חיים: עליה לעצור את נשימתה ולצלול לעולם התת-ימי, שם האויבים היחידים הם הפחדים שלה. ויקטוריה איסאקובה - מרינה גורדייבה מקסים סוחאנוב - ואדים בטיארוב ולדימיר יאגליץ' - איגנט מאשה סוריקובה - בתו של איגנט יליזבטה חמלבסקאיה - נסטיה, צוללנית "נשימה אחת", במסד הנתונים הקולנועיים IMDb (באנגלית) "נשימה אחת", במסד הנתונים הקולנועיים KinoPoisk (ברוסית) "נשימה אחת", באתר kinopoisk.ru Наталия Григорьева (2018-03-30). "Виктория Исакова научилась нырять без акваланга". Независимая газета. נבדק ב-2020-01-29. Сусанна Альперина (2018-03-05). "В России стартовали съемки спортивной драмы «Один вдох»". Российская газета. נבדק ב-2020-01-29. "Часть съемок фильма "Один вдох" с актрисой Исаковой планируют провести на Мальте". טאס"ס. 2017-10-07. נבדק ב-2020-01-29. "Российский фильм о фридайвинге с Викторией Исаковой выйдет весной 2020 года". ТАСС. "Стало известно, когда выйдет фильм о «королеве фридайвинга» Молчановой". רי"א נובוסטי. 2019-11-07. נבדק ב-2020-01-29. "Один вдох". Бюллетень кинопрокатчика. 2020. נבדק ב-2020-01-29. ערוץ היוטיוב הרשמי
מדנין (מחוז)

מדנין (בערבית: مدنين) הוא אחד מעשרים וארבעה המחוזות של תוניסיה. המחוז כולל את רצועת החוף הדרומית-מזרחית ביותר בתוניסיה. שטח המחוז 9167 קמ"ר. במחוז חיה אוכלוסייה של 479,520. בירת המחוז היא מדנין. המחוז כולל את האי הגדול בתוניסיה, ג'רבה, המחובר בגשר, ובו כרבע מכלל אוכלוסיית המחוז, ושדה תעופה משלו. המחוז משתרע בשני קצוות מהחוף לכיוון פנים הארץ, כאשר הקיצונית שבהם נכנסת לעומק של עד 60 קילומטר מהחוף, בצד השני לעבר טטאוניה המרחק מצטמצם לכדי 30 קילומטר. בקצה הצפוני המחוז גובל במחוז קבילי וכוללת חלק ממדרון ארוך המשתרע מדרום מחוז גאבס (סמוך לעיר מדנין בצפון) ועד מעבר לטריפולי שבלוב ומנוקד ביישובים. כמות המשקעים נמוכה ואלו יורדים בעיקר בין אוקטובר לינואר, עיקר המשקעים יורדים בצפון הרחוק של המחוז ובאזור הגבעה המערבית. יישובים עיקריים במחוז הם יישובים הקשורים לנמלים, לתיירות, לדייג, ולחקלאות באזורים פוריים יותר בין צפון מזרח המחוז עד המדבר. המחוז מחולק לתשע נפות (עם אוכלוסיותיהן במפקד 2004): מדנין נורד (48,102) מדנין סוד (48,087) בני קדח (28,586) בן גרדאן (70,907) זרזיס (73,549) ג'רבה חופט סוק (64,919) ג'רבה מידון (50,459) ג'רבה אג'ים (24,166) סידי מכלולף (23,728) מדיה וקבצים בנושא מדנין בוויקישיתוף על פי מפקד שנערך ב-2014. ערך זה הוא קצרמר בנושא גאוגרפיה של תוניסיה. אתם מוזמנים לתרום לוויקיפדיה ולהרחיב אותו.
אייזוצ'י

בשפה היפנית אַיְזוּצִ'י (ביפנית: 相槌 או あいづち) הן קריאות ביניים תכופות במהלך שיחה, המציינות שהמאזין מעניק תשומת לב למי שמדבר, ומבין אותו. מטרת האייזוצ'י היא להרגיע את הדובר, ולהראות שהמאזין פעיל ומעורב בדיון. מילות אייזוצ'י מובנות לעיתים קרובות באופן שגוי על ידי דוברים לא מקומיים כהבנה מלאה או כהסכמה של המקשיב למה שנאמר, אף על פי שבפועל הן אינן מביעות הסכמה. hai, ee, או un (כן, בדרגות שונות של רשמיות) sō desu ne (אני מבין) sō desu ka (האם זה כך? באמת?) hontō, hontō ni, maji, או (ב-קנסאי) honma (באמת) naruhodo (אני מבין, זה נכון) הנהון מילים בעלות משמעות דומה בעברית הן "כן", "אוקיי", "באמת?", "אה-הא", "אני מבין/מבינה", "אה", "ואללה" ועוד. מילות האייזוצ'י יכולות גם ללבוש צורה של "שאלות הד", הכוללות שם עצם בתוספת "desu ka". לאחר שדובר א' שואל שאלה, דובר ב' עשוי לחזור על שם עצם מרכזי מתוך דבריו של א' ובעקבותיו "desu ka", כדי לאשר על מה דיבר דובר א', או פשוט כדי לשמור על תקשורת פתוחה בזמן שדובר ב' חושב על תשובה. צורה דומה בעברית תהיה עם הביטוי "..., אתה אומר?", למשל: "אז קניתי את המכונית החדשה הזו"; תשובה: "מכונית, אתה אומר?".. De Mente, Boye. (2011). Japan's Cultural Code Words : 233 Key Terms That Explain the Attitudes and Behavior of the Japanese. Rutland, Vermont: Tuttle Publishing. Miller, Laura. 1983. Aizuchi: Japanese Listening Behavior. MA Thesis, anthropology, UCLA. Miller, Laura. 1991.“Verbal listening behavior in conversations between Japanese and Americans.” In The Pragmatics of Intercultural and International Communication, edited by Jan Blommaert and Jef Verschueren, John Benjamins, Amsterdam, pp. 110–130.